**П Р О Т О К О Л**

**№ РД-18-87/25.06.2020 г.**

от проведено заседание на постоянната Комисия по заетост към

Областния съвет за развитие на Област с административен център Кюстендил

Днес, **25.06.2020 г.,** от 11:00 часа в Заседателната зала на Областна администрация – Кюстендил се проведе заседание на постоянната Комисия по заетост към Областния съвет за развитие на Област с административен център Кюстендил.

Присъстваха 19 от 32 членове на Комисията по заетост към Областния съвет за развитие. При установен кворум, Г-н Виктор Янев –Областен управител и Председател на Комисията по заетост откри заседанието, поздрави присъстващите и предложи следния дневен ред:

1. Одобряване на Регионалната програма за заетост на област Кюстендил за 2020 г. **Докладва:** Юлиан Карпузов – Началник отдел „Активна политика на пазара на труда“ към Дирекция „Бюро по труда“- Кюстендил
2. Разни

Предложението за дневен ред беше гласувано и прието единодушно.

**ПЪРВА ТОЧКА:**

Г-н Виктор Янев – Областен управител и Председател на Комисията по заетост даде думата на г-нЮлиан Карпузов – заместващ г-жа Юлиана Хаджиева -Секретар на Комисията по заетост и Директор на Дирекция „Бюро по труда“- Кюстендил със Заповед № 69/19.05.2020 г., да представи резултатите от направените подбор, оценка и класиране на подадените проектни предложения на областната и общинските администрации, кандидатстващи за включването им в Регионална програма за заетост на област Кюстендил - 2020 г.

Г-н Карпузов запозна присъстващите с работата на Комисията, назначена със Заповед №РД-25-139/12.06.2020 г., а именно:

Комисията е разгледала подадените проектни предложения от Областна администрация Кюстендил, Община Кюстендил, Община Невестино, Община Трекляно, Община Дупница, Община Сапарева баня, Община Рила, Община Бобов дол, Община Бобошево, Община Кочериново. В резултат на извършена оценка и на базата на получените точки по „Методика за подбор и оценка на подадени проектни предложения от работодатели за включване в Регионална програма за заетост за област Кюстендил“, приета с процедура по вземане на неприсъствено решение в периода 05.06.2020 г.-10.06.2020 г., работната комисия е направила следното класиране:

1. **ОБЩИНА КЮСТЕНДИЛ 54 Т. 20 РАБ. МЕСТА**
2. **ОБЩИНА ДУПНИЦА 48 Т. 14 РАБ. МЕСТА**
3. **ОБЩИНА КОЧЕРИНОВО 44 Т. 4 РАБ. МЕСТА**
4. **ОБЩИНА РИЛА 44 Т. 4 РАБ.МЕСТА**
5. **ОБЩИНА САП.БАНЯ 44 Т. 4 РАБ. МЕСТА**
6. **ОБЩИНА БОБОВ ДОЛ 39 Т. 3 РАБ. МЕСТА**
7. **ОБЩИНА НЕВЕСТИНО 34 Т. 2 РАБ. МЕСТА**
8. **ОБЩИНА БОБОШЕВО 37 Т. 3 РАБ. МЕСТА**
9. **ОБЩИНА ТРЕКЛЯНО 34 Т. 2 РАБ. МЕСТА**

**Областна администрация Кюстендил 5 РАБ. МЕСТА**

**Броят работни места е определен за пълен работен ден.**

В резултат на извършеното класиране и определения финансов ресурс за област Кюстендил в размер на 178 853.00 лв., в предложението за обобщената Регионална програма за заетост на област Кюстендил - 2020 г. са включени всички проектни предложения, като оценката на проектните предложения е извършена по утвърдената от Комисията по заетост Методика, която включва критериите: средногодишно равнище на безработица и средногодишен брой на регистрирани безработни лица през предходната година в съответната община, включени безработни лица от неравнопоставените групи на пазара на труда, както и потребностите на работодателите от работна сила.

Г-н Карпузов представи изготвената обобщена Регионална програма за заетост за област Кюстендил - 2020 г., в която са включени проектните предложения на Областна администрация Кюстендил, Община Кюстендил, Община Невестино, Община Трекляно, Община Дупница, Община Сапарева баня, Община Рила, Община Бобов дол, Община Бобошево и Община Кочериново.

Обобщената Регионална програма за заетост на област Кюстендил – 2020 г. по предложение на работната комисия е в размер на 177 572,31 лв. за 59 работни места на 8-часов работен ден и 4 работни места на 4-часов работен ден.

Г-н Янев – Областен управител и Председател на Комисията по заетост даде думата на членовете на Комисията за въпроси и мнения по доклада на Комисията, назначена със Заповед №РД-25-139/12.06.2020 г.

Присъстващите не изказаха мнения и нови предложения, и г-н Янев предложи да се премине към гласуване.

По първа точка от дневния ред на заседанието с **19** гласа **„За“,** 0 гласа **„Против“** и 0 гласа **„Въздържал се**“ Комисията по заетост към ОСР – Кюстендил **РЕШИ:** одобрява проекта на Регионална програма за заетост на област Кюстендил за 2020 г.

**ВТОРА ТОЧКА:**

**По втора точка от дневния ред-** Разни, г-н Янев даде думата на членовете на Комисията по заетост да предложат други теми за дискусия.

Г-жа Станислава Поповска- Директор на Дирекция „Регионална служба по заетостта“ – гр. Благоевград, представи актуална информация от териториалните дирекции на „Агенция по заетостта“ за състоянието на пазара на труда на територията на област Кюстендил: 6102 души са регистрираните безработни лица в областта към 31.05.2020 г., което е 1960 души повече в сравнение със същия период миналата година. Двете дирекции „Бюро по труда“ в областта работят активно по програмите и мерките по заетост, както и по проекти на ОП „Развитие на човешките ресурси“. В началото на месец юни са стартирали проекти и на социалните партньори за провеждане на 20 курса за включване на безработни лица в обучения за квалификация. Специалностите, в които ще се обучават, са от различни сфери на икономиката: бизнес услуги, хотелиерство и други. Възможност да се обучат ще имат 346 души, които след приключване на курса ще могат да кандидатстват за субсидирани и несубсидирани работни места.

По ПМС № 55/30.03.2020 г. за получаване на компенсации за работници и служители, познато като Мярката „60/40“, са подадени 367 заявления за 3016 лица. До 24.06.2020 г. в „Бюро по труда“ Кюстендил и Дупница са одобрени 211 заявления и финансирани 2463 работни места.

Най-новият проект, който предстои да стартира, се нарича „Заетост за теб“, където работодателите ще могат да кандидатстват за наемане на безработни лица за срок от 3 месеца. Ще бъдат подпомогнати финансово за минималната работна заплата и осигуровките към нея. Критериите за работодателите ще бъдат оповестени допълнително. Допустими бенефициенти са и общински предприятия, читалища, хотелиери, ресторантьори, туроператорски фирми.

Поради липса на други предложения и изчерпване на дневния ред, г-н Янев благодари на присъстващите за участието и закри заседанието.

**Виктор Янев…………………………………..**

*Областен управител на Област Кюстендил*

*и Председател на Комисията по заетост*

**Юлиан Карпузов…………………………..**

*За Секретар на Комисията по заетост*

*Заповед № 69/19.05.2020 г.*

Изготвил:

**Силвия Стоянова ………………………………**

*Младши експерт при ОА Кюстендил*